jQjlSO /'fZr / 




NOTICIERO OFICIAL DI GOBIERNO INSULAR 

ANA 1 - NO.1 

MAART 1977 ARUBIANA PRINTS N.V. 


GOBIERNO TA MEHORA ARUBA 
DEN APENAS 18 LUNA Dl GOBERNACION 


Ta visto cu ta reina den e pueblo di 
Aruba e conviccion cu egobiemoinsular 
actual a haci mas pa Aruba den apenas 
18 luna di gobemacion cu ningun otro 
gobiemo a logra haci den un periodo 
similar. Desde Juli 1975 ora cu e go- 
biemo nobo a tuma over gobemacion di 
nos isla, a surgi un optimismo grandi 
den e pueblo Arubano pasobra ariba tur 
tereno den nos comunidad mehoracion 
a cuminsa bira realidad. 

Pa comproba con activo e gobiemo 
nobo ta den su afan pa duna henter e 
pueblo di Aruba un mehor bida, nos ta 
repasa aki den e actividadnan y proyec- 
tonan cual gobiemo a principia of com- 
pleta den e corto periodo di 18 luna: 

Audiencia Publico 

Durante e un anja y mei di gobema- 
cion nos diputadonan y consehero gene- 
ral di B.C., Señor Betico Croes, a kibra 
record den atende publico. Tur dialuna 
y practicamente tur dia centenares di 
persona ta acudi na nan oficinanan cu 
un of otro problema. Nos diputadonan 
y consehero di gobierno ta hiba e lema, 
cu ta pueblo ta esun cu a duna nan e 
confiansa y ta pa sirbi pueblo nan tey. 


Dos hoben represenlando nos hubenlud, 
hizando e bandera di Aruba oficialmen- 
te, dia 18 di Maart 1976. 




Himno y Bandera 

18 di maart 1976 ta un dia mernora- 
ble den historia di Aruba. Nos dinamico 
gobiemo for di principio di su gobema- 
cion a cuminsa preocupa su mes pa e 
bandera y himno di nos isia. Un pais of 
isla mester di su propio bandera y him- 
no. Tabata un dia grandi 18 di maart 
1976. Un multitud enormemente gran- 
di, di mas di 12.000 persona a yena sta- 
dion Wilheimina, pa grita emocional- 
mente ora e himno “Aruba Dushi Tera” 
a wórdo toca pa promer bes como ofi- 
cial di nos isla. Mas grandi tabata nan 
emocion ora dos hoben, representando 
nos hubentud, a hisa e promer bandera 
di Aruba, como nos bandera oficial, e 
bandera cu nos mester defende y respeta 
na tur momento. E pueblo tabata con- 
tento pasobra por fin nan a haya un go- 
biemo cu a duna e pueblo di Aruba e 
balor, reconocimento y su propio identi- 
dad, cu e mester den mundo. Awor nos 
tur mester lanta para y wak na laira y 
orguyoso, ora nos himno toca y nos 
bandera bai laira. Un himno y bandera 
cu ta di nos y cu ta representa nos nom- 
ber na tur parti di mundo. 

(sitfui le.sa paginu 4) 


Vn bista di e mullilud enortne t:u 
a presencia apcrlura di nos himno 
y bandera di 18 di Maart 1976, 
den Wilhelmina Stadion, dia f'ran- 
di den historia di Aruba. 

Apreciable concuidadano: 

Cu e edicion aki, nos publicacion “ARUBA ” ta haci su entrada atrobe den e culto pueblo di 
Aruba despues di un ausencia di varios aña. Ta un verdadero satisfaccion pa nos tur cu esaki a ser logra, 
pasobra e base di un bon entendimento entre un pueblo y su gobiemo ta bon comunicacion. Realisan- 
do pues, e importancia di un organo di comunicacion pa informa y a la vez pa motiva e pueblo di 
Aruba, ta inlencion di sigui publica e corant aki regularmente. 

lln di e principionan primordial den nos sistema democratico ta e derecho cu un pueblo tin di 
wordu informa debidamenle tocante e actividadnan y plannan di su gobierno. Den un gobiemo manera 
esun di Aruba, cu tin responsabilidad pa maneha 30 departamento y empresa di amplio diversificacion, 
tin algo nobo ta luma lugar casi tur dia. Mas tanto nos pueblo ta wordu pone na háltura di e aconteci- 
mentonan aki, mas tanto confianza e ta bai sinti den su gobiemo y mas mihor e lo por huzga e trabow 
di gobemacion. 

I'isun departamento cu tin e responsabilidad pa tene e comunidad Arubano al corriente di e suce- 
sonan gobemamental, ta nos Servicio Informativo. E departamento aki ta usando y lo sigui usa tur me- 
dionan di comunicacion, manera corant, radio y television y tambe su propio publicacion “ARUBA“, 
pa trece e voz y vistanan di gobierno den cada hogar ariba nos isla. 

Considerando cu aña 1977 tin apenas un luna y pico bieuw, mi ta haci uso di e oportunidad aki 
pa desea cada cuidadano un aña 1977 yen di felicidad, prosperidad, seguridad y bon informacion. 


F.J^fromp— / 

Gobemador di Aruba 






MAART 1977 


"ARUBA' 1 


Apreciable pueblo Arubano: 



Ta un gran orgullo y satisfac- 
cion nos ta presenta awe na nos 
pueblo tan aprecia e promer edi- 
cion di nos corant gubernamental 
nobo. Esaki lo bira un publicacion 
cu lo sali por lo menos cuatro vez 
pa aña y lo trece noticianan di ac- 
tividad di Gobiemo Insular den un 
manera responsable, correcto y 
completo. Desde cu e gobiemo 
actual di Amba a inicia su labor pa 
pueblo na Juli di aña 1975, e Con- 
seho Ehecutivo (Bestuurscollege) 
nobo a nota un bashi encuanto 
comunicacion adecuado for di go- 
biemo pa pueblo. Pa e motibo aki 
nos gobiemo a forma e Servicio 
Informativo di Gobierno Insular 
cual ta encarga cu e publicacion di 
nos organo oficial “Aruba”. Diputado K. Laclc 

Preparacionnan di e corant aki, sin embargo, no ta e unico tarea di nos Servicio Itiformalivo nobo. E deparlamvn- 
to aki tambe ta skirbi y reparti na tur medionan di comunicacion ariba Aruba comunicadonan cu noticianan di 
ultima hora for di den seno di gobierno. Ademas, e departamento ta percura pa e programanan di gobierno insular 
na television cual ta pasa tur Diadomingo y Dialuna anochi. Un di c metanan principal, pues, ili nos gobierno la pa 
extende na e pueblo informacion amplio y correcto tocanle lur e proyectonan y trabaonan cu gobierno lu hacwn- 
do pa Amba ariba terreno social, cultural, economico y constitucional. Tin un proverbio cu ta bisa: "Un pueblo 
bon informa, ta un pueblo cu sa di huzga inteligentemente”. Y esaki ta exaclaniente lo cual nos gobierno la desea 
cu e pueblo di Aruba mester por haci pa su mes, esta huzga y scoge a base di informacion correclo e gobierno v 
estmctura estatal cual e pueblo mes ta desea pa Aruba. Logicamente, pa e por lin validez, e proceso aki mesler lu- 
ma lugar den un esfera totalmente liber di presion of chantahe di parti di gruponan of gobiernonan J'ucrn di nos 
isla. Ta nos sincero deseo cu e promer edicion aki di nos coranl y tur e otro edicionnan den futuro lo la na agrailo 
di cada lector den nos comunidad. Nos ta prescnta tur articulos de.n un Papiamenlo simple usando nos orlografia 
tradicional cual nos sa cu e pueblo di Amba ta aprecia y pre.fera. Nos ta spe.ra cu cada leclor despues ili a lesu e 
corant aki lo keda mihor informá tocante cada un di e topico cubriden e publicucion. Tumando na cueula cu nos 
ta na principio di un aña nobo, mi ke clausura e mensahe aki cu mi mehor dese.onan y larnbe pa parli di mi colega- 
nan, na henter e pueblo di Amba pa un anja 1977yen di prosperidad, felicidad y mas liberlad pa un y lur. 



Holund Lacle. 

Diputado di Informacion 

1977: AÑA Dl AGRICULTURA 


(cont. di pagina 1) 

Agricultura 

E promocion di agricultura acuminsa 
desde 1975 y gobiemo a duna 14 beca 
na nos hobennan pa sigui un curso na 
Colombia pa despues bin cuminsa cu 
agricultura aki na Aruba, asina stimulan- 
do nos propio hendenan pa planta nan 
mes berdura, mata di fruta y di es forma 
aki economisa un poco mas.- E hoben- 
nan aki a termina nan curso na Decem- 
ber 1976 cu resultadonan sobresaliente 
y awor casi tur ta interesa pa sigui stu- 
dia. Tambe gobiemo a encarga 1.900 
matanan di fruta for di exterior, pa 
bende cu pueblo na un prijs razonable. 
Mas di 1.400 a ser bendi caba. Na 
Bubali lo ser planta 1.500 mata di 
fruta ariba 5 hectaar, usando e awa di e 
planta di purificacion na Bubali mes. 


Damnan 

Diferente damnan a ser coba caba 
y ta intencion di gobiemopacobaocho 
en total. Esun di mas grandi ta e dam 
na Modanza. Tambe 23 damnan priva a 
ser coba of haci mas grandi. 

Cria 

Gobierno a laga busca for di exterior di- 
ferente animainan di raza, manera e.o. 
came, cabrito, porco y baca. Pronto 
esakinan lo yega Aruba. 

Pesca 

Nunca ningun gobierno den pasado a 
laga traha ningun rapport tocante pesca 
y awor pa promer vez un rapport en- 
cuanto pesca ta ser ser traha door di ex- 
pertonan di Peru y lo wordo pronto tre- 
ci pa aprobacion y publicacion. Tambe 
gobiemo insular ta bai yuda e piscador- 
nan di Aruba cu freezers, pieman pa 
mara boto y deposito pa warda motor, 
linja di pisca, reda, etc. Tambe Hulanda 
a ofrcce yudansaden cumpramento di 2 
a 3 trawlers cu capitan, pa piscadornan 
motiva por bai pisca den distancia mas 
leeuw for di costa. E motivacion ta 
consisti di piscadornan cu mester ta 
prepara pa por permanece mas dianan 
ariba lama. 



(sigui lcsa pagina 5) 


Porconan di raza na Sta. Rosa. 

REFERENDUM: SISTEMA DEMOCRATICO 
PA SONDEA OPINION Dl PUEBLO 


Referendum no ta algo di awor, pero 
ta un di e puntonan principal ariba 
programma di partido M.E.P., cual 
partido ta formando e gobiemo in- 
sular actualmente. E gobiemo aki, un 
gobiemo serio cu no ta tuma un paso 
djies pa tuma, primeramente ta sondea 
opinion publico di nos pueblo pa averi- 
gua e berdadero deseo di nan. Pa haci 
esaki Bestuurscollege a nombra un comi- 
sion pa traha ariba e referendum, cual ta 
consisti di Sres. Mr. John v/d Kuyp, 
Armando Muyale y Hose Figaroa. 

A pesar cu den pasado ariba mas cu 
un ocacion pueblo a demostra claramen- 
te cu nan ta completamente di acuerdo 
cu e punto di vista di M.E.P. pa Aruba 
su independencia, votando masalmente 
pa nan, toch e otro partidonan di Amba 
y di Corsow no ta convend di esaki. E 
gobiemo actual, un gobiemo democrati- 
co y sincero, a dicidi pa comproba esaki 
den e forma mas democratico den mun- 
do, esta organisa un referendum. Esaki 
ta e unico sistema di sondea opinion di 
pueblo cu Naciones Unidas ta reconoce. 

Cu esaki pueblo di Amba ta haya tur 
derecho pa huzga y tuma un decision 
correcto y sincero, den un sistema 
democratico. Di e manera aki gobierno 
insular ta demostra cu no ta nan ta dici- 
di, apesar cu pueblo a duna nan e man- 
dato pa cumpli cu nan programma, pero 
cu ta pueblo mes ta esun cu mester dici- 
di ariba su futuro. 

Alternativonan 

E pueblo por escohe ariba 25 di 
Maart 1977 entre e siguiente dos alter- 
nativonan pa e futuro stmctura estatal 
pa Amba: 

1. Amba independiente 

2. Amba parti di un federacion Anti- 

yano independiente. 

Esakinan ta punto di vista di e dos 
partidonan mas grandi di Aruba. M.E.P. 
ta boga pa un Amba independiente, 
mientras cu P.P.A. ta boga paun Amba 
den un Federacion Antiyano Indepen- 
diente. 

P.P.A. a pidi pa stipula un altemati- 
vo so pero segun e comision esaki ta im- 
posible, pasobra si acaso pueblo mester 
vota pa Amba no bira independiente, e 
ora mester organisa un of mas referen- 
dum pa haya sa exactamente e deseo di 
nos pueblo. 


Ken mag tuma parti na referendum? 

Personanan cu mag tuma parti na e 
referendum ta tur persona cu normal- 
mente tin derecho di voto den eleccion 
y tambe tur esnan cu no ta Hulandes 
pero naci na Aruba. Pa por vota den e 
referendum ariba 25 di Maart tur e per- 
sonanan aki mester ta inscribi na regis- 
tro di gobiemo ariba 31 di December 
1976. No ta bin ningun clase di marca 
of codigo ariba e formularionan di 
votacion pa haci distincion entre Am- 
bianos y no Ambianos. 


Invitacion na Nacionnan Uni 

Invitacion lo wordo haci na Nacion- 
nan Uni pa manda un representante 
como observador, dunando asina mas re- 
conimento na e referendum. Invitacion- 
nan lo wordu manda tambe pa gobiemo 
central y di Hulanda y di otro paisnan 
cu ta bin na remarca. 


Resultado final 

E resultado final lo wordo manda pa 
Gobiemo Antiyano, Nacionnan Uni y 
Hulanda. 


Democratico 

Referendum ta e manera mas de- 
mocratico cu un pueblo por duna di 
conoce su punto di bista y huzga e 
futuro estatal pa su pais. 


Informacion 

Un comision di informacion a wordo 
nombra door di B.C., cu tin como tarea: 

1. Duna informacionnan y organisa fo- 
rumnan den tur distritonan di Aruba. 

2. Organisa debate na radio y tambe te- 
levision si cooperacion wordo duna. 

3. Informacion na tur organisacion • y 
persona cu ta desea esaki. 

E miembronan ta Sres., Carlos B. Bislip 
(Presidente), Roy van Putten, Leo Yar- 
zagaray, Aibert Eman, Atan Lee, God- 
fried Eman, John Hart y Dominico 
Fleming 


Volmacht 

Tambe personanan cu ta imposible 
pa nan mes por bai uma, lo por haci 
esaki via nan parientenan cu volmacht. 
Esaki ta un bon sistema, pasobra cuanto 
di nos ciudadanonan mayor di edad, en- 
fermo y esnan cu ta trahando etc., 
tambe ta desea di duna nan punto di 
bista, encuanto e futuro estatal di nan 
isla. 

Gobiemo di Aruba ta spera sincera- 
mente cu henter e pueblo di Aruba lo 
haci uso di nan derecho di voto y con- 
tribui pa yuda tuma e mihor decision pa 
cu e futuro di nos dushi Aruba. E 
puebio di Aruba ke igualdad den mtin- 
do henter y no den un federacion, cual 
hamas lo reconoce igualdad pa nos 
pueblo. 


fcont. ili [tagina 4) 

Fls. 500.000 pa yuda esnan sin trabao 

Prome biaha den historia di Aruba cu 
un gobiemo, mirando e desempleo cu 
tabata tin na fin di aña 1975 pa motibo- 
nan di lay-off di companianan di con- 
struccion, a pone fls. 500,000 pa yuda 
esnan sin trabao pa nan tambe por pasa 
un pascu y aña nobo contento. Nos 
diputadonan, personanan simpel di nos 
comunidad cu amor di nan isla na 
pecho, a pensa na momento ey ariba 
nan prohimo, esnan menos afortuna. E 
personanan aki a haya un trabao tem- 
porario na T.A.V. 

Servicio di Telefoon lo wordo renoba 

Gobiemo insular di Aruba pronto lo 
entama un proyecto di f.20 miyon pa 
renoba y expande e servicio di telefoon 
di Aruba. Den pasado e departamento 
aki a wordo neglisha y a hasi cu e suma 
grandi aki mester wordu inverti awor pa 
modemisa e departamento aki por com- 
pleto. E sistema actual ta antigua y mes- 
ter wordu comunica riba circuitonan in- 
temacional. Den e diferente districto- 
nan aki na Aruba numbeman lo wordu 
aumenta pa complace tur demandanan 
cu tin pendiente. Lo redobla e cantidad 
di abonadonan. Pronto e decision lo cai 
cual ta e compania cu lo hanja e pro- 
yecto aki. Lo sanea nos systema di cable 
di telefoon pa asina duna un mihor ser- 
vici °' fsifitii Ivsa [luf'ina H) 

DELEGACION Dl GOBIERNO ARUBANO DEN 

EXTERIOR 


Un delegacion, consistiendo di varios 
personanan di nos gobiemo a hasi di- 
ferente bishitanan seica gobiemo di 
nos paisnan vecino, pa hiba e mensaje 
dl nos pueblo encuanto di su deseo pa 
independencia. Ariba e siguiente po- 
tretnan pueblo di Aruba por haya un 
bista di e diferente bishitanan impor- 
tante cu miembronan di nos gobiemo 
a hasi, cumpliendo asina cu e mision 
di nos pueblo pasu libertad. 



Prorncr pais cu c delegacion di Aruba a bishita ta Venezuela, na unda nan 
a papia c.o. cu l’residente C.arlos Andres Perez. Ariba e potret nos ta mira 
c dele.f'acion Arubano de.n combersacion cu Dr. Gonzalo Barrios, Presiden- 
te di c congrcso di e licpublica di Vcnezuela. D.r.p.d. Sr. A. Eman, L.R. 
Nucelli, Dr. G. Barrios, Sr. Betico Croes, Sr. Efraim di Kort, Sr. C. Yarza- 
garay, Di/mlado l.acle.y Diputado Leo. 



Tambe e dclcgacion Arubano a haci un bishita oficial cerca e presidente 
Coiombiano, l)r. Alfonso Lopez MichcLsen. Ariba e potrct e dclcgacion 
den combersacion cu e presidentc di Colombia, d.r.p.d. dipulado Daniel 
Leo, Sr. Betico Crocs, hefe di delegacion, presidente di Colombia, Dr. 
Alfonso Lopez Michelsen, Sr. Efrain de Kort y hcfe di protocol na Aruba, 
Sr. Tico Kuiperi. 



Hefe di delegacion Arubano, Sr. 
Betico Croes den combersacion cu 
e presidente di Colombia Dr. Al- 
fonso Lopez Michelsen. 








Na Panama e delegacion Aruba a hiba combersacion cu Vice Ministro di Relacion Exterior, Ing. Dariem Ayala. 
Ariba e potret d.r.p.d. Sr. Watty Vos, Ing. Ayala y Sr. Betico Croes. 


Delegacion Arubano a bishita tambe Costa Rica, na unda nan a hiba combersdcion cu presidente di Costa Rica, Sr. 
Daniel Oduber. Ariba e potret d.r.p.d. Sr. Efraim de Kort; presidente di Costa Rica, Sr. Daniel Oduber; Sr. Betico 
Croes, Canciller Gonzalo Facio; diputado Daniel Leo y Sr. Tico Kuiperi. 


Delegacion Arubano cla pa sali pa Panama. 

Hospital nobo a bin cla 

Un hospital cu tanto nos pueblo a 
anhela pa tin un lugar representabel y cu 
mihor equiponan a ser pone den uso. E 
gobierno actual a hasi tur su posibel pa 
tuma e edificio den uso mas pronto po- 
sibel. Tambe pa duna mihor servicio 
gobiemo a pone den su servicio diferen- 
te mediconan adicional di nos paisnai 
vecino y tambe di Hulanda. 


Nomber di Hospital 

Na reconocimento pa e gran laboman 
cu nos prome dokter Arubano a hasi pa 
Aruba, Dr. Horacio Oduber, gobierno a 
dicidi di duna nos hospital nobo nom- 
ber di e gran medico aki. 


Casnan di Pueblo 

Mirando e tanto problema cu tin ac- 
tualmente cu cuestion di cas, gobiemo a 
laga traha diferente casnan di pueblo cu 
ta monta na 500. Esakinan a wordo 
tralia den diferente districtonan na 
Aruba y pronto nan lo wordo tumaden 
uso. E casnan lo yuda pa facilita un mi- 
hor vivienda pa esnan cu no ta den posi- 
cion pa traha nan mes cas e ta yuda es- 
nan cu ta desea di traha nan propio cas 
pa spaar, considerando e huur di e cas- 
nan di pueblo ta hopi abao. 

Bestuurscollege tin den estudio pa 
crea mas facilidades pa yega na bo pro- 
pio cas. E sistcma di “premiewoning” y 
institucion di un banco hipotecario, cu 
interos abao y largo plazo di pago. 


llaaf lo wordu modernisa 

Durante e luna cu a pasa tabata na 
Amba 3 expertonan riba tereno di haaf, 
kendenan lo bai traliaun rapport exten- 
so encuanto modernisacion di nos haaf. 
Hopi atencion lo ser pone ariba e 
asunto di containers, servicionan pa ba- 
poman roll en - roll off y di turista. 
Muy pronto gobierno di Aruba lo bin cu 
un rapport en extenso encuanto moder- 
nisacion di nos haaf. 

(signi lcsa fmginn l f) 



(Jn bista di nos hospital nobo, Dr. Horacio Odjtiber. 



(’.asnan di pueblo dcn construccion. 

•; F Wá 


:"i: ■! : 


llntif principtd di iruba cu pronto lo wordo converti den un haaf cu faci- 
lidtidiitin moderno. 

GOBIERNO INSULAR 

TA ATRAE NEGOSHINAN PA ZONA LIBRE 



Zona Libre, cu pa añanan a keda sin wordo usa, pero cu actualmente tin 
tur atencion di nos gobierno actual. Ariba e potret nos pormira e promer 
negoshi mas p’ariba den e edificio den zona libre. 


G gobiemo insular actual ta e pro- 
mer gobierno di Aruba cu a logra pone e 
zona libre banda di haaf di Oranjestad 
funciona. Ariba 14 di December 1976 e 
firma estranhero “India Intemationai of 
Aruba” a habri su portanan den e zona 
libre como e promer establecimiento 
den e sitio aki. E firma aki ta importa y 
reexporta tur clase di articulonan di 
panja. 

Ademas gobiemo insular reciente- 
mente a duna permiso na un total di 
cinco negoshi mas pa estabiece den e 
zona libre di cual e siguiente dosnan ta 
estranhero: “Supercraft Fashions N.V.” 
y “Transworld Impex Freezone”. E 
otronan cu a haya permiso ta local y 
nan ta: “Harms Brothers Freezone 
N.V.”, “Caribbean Textile N.V.”y “Isio 
Haime Freezone N.V.”. Tambe e si- 
guiente dos firmanan local a pidi permi- 
so: “N.B.C. Corporation y M.I.T. Cor- 
poration”. Supercraft Fashions” y 
“Harms Brothers” a pidi tereno pa traha 
nan mes edificionan den e zona libre. 

Esakinan, pues, ta pruebanan palpa- 
ble cu e gobiemo insular actual ta ha- 
ciendo un trabao tremendo pa promo- 
ve e zona libre di Aruba cu desde cu el 
ser traha na 1972 ta para bashi. Mi- 
rando e interes creciente di parti di co- 
mercio pa e zona libre, gobiemo insular 
a pone ariba presupuesto di 1977 y lo 
traha e segundo edificio aki den. Ade- 
mas, gobiemo Hulandes lo contribui cu 
e di tres edificio despues cu esun di dos 
keda cla. 

Tur e esfuerzonan y empuhe pa par- 
ti di gobiemo insular pa haci e zona li- 
bre bira un realidad ta ser haci pa un 
meta principal: Crea mas trabao pa e 
pueblo di Aruba. Esaki ta nifica mas 
oportunidadnan pa mas tatanan di famia 
por haya un entrada pa cria un famia. 

Un zona libre ta un tereno cera den 
cual cierto negoshinan segun ley por im- 
porta y reexporta mercancianan sin tin 
mester di paga invoeirechten of uit- 
voerrechten. E impuesto ariba ganashi 
cu un negoshi ta paga aki den, ariba ar- 
ticulonan cu ta drenta y sali ta masha 
abao: 2 porciento. 

Gobiemo ta trahando ariba un plan 
pa pasa over e zona libre y tur opera- 
cionnan relaciona cu esaki pa un fun- 
dacion cu lo tin como nomber “Fun- 
dacion Zone Libre di Aruba”. 


(cont. di pagina 8) 

Mediconan nobo 

Durante e aña cu a pasa gobiemo in- 
sular a contrata diferente especialistanan 
medico pa bin traha na Aruba. Gobiemo 
Insular a habri caminda pa mediconan 
renombra di nos paisnan vecino por bin 
traha na Aruba. Ta intencion cu tur 
vacaturanan ariba tereno medico lo 
wordo yena cu mas especialista. 

Sucursal di Eilandsontvanger na Noord 

Pa duna e pueblo di Noord mas faci- 
lidad pa paga nan debenan na gobiemo, 
p.e. recibo di awa, telefoon, impuesto 
etc., gobiemo a habri un sucursal di 
Eilandsontvanger na Noord. Esaki ta un 
gran alivio pa e pueblo di Noord. 

Fontein 

Pa enbeyese nos isla pa nos bishitan- 
tenan, nos gobiemo a instala un fontein 
na e retonde dilanti di John F. Kennedy 
School. Ta intencion pa instala mas fon- 
teinnan na diferente sitionan turistico di 
Aruba. Aruba como lugar turistico, 
mundialmente conoci, ta for di basta 
tempo tabata tin mester di su fontein- 
nan cu ta duna un bista hopi actractiva 
na nos bishitantenan y tambe na nos 
propio hendenan. 

Concorde Hotel y Aruba Bçach Club 

Pronto Aruba lo haya dos hotel lu- 
hoso mas aserca. Esakinan ta duna 
oportunidad pa mas trabao pa ho6 hen- 
denan local y tambe mas lugar pa nos 
bishitantenan. Esakinan ta otro pro- 
yectos cu nos gobiemo a duna tur apo- 


yo y nan ta ser realisa, cual a duna 
trabao na hopi yiunan di tera. 

Aña di Turismo 

Anja 1976 a wordo proclama door di 
gobiemo insular como aña di turismo. 
E paso aki a wordo tuma pa duna nos 
pueblo di Amba di conoce e importan- 
cia di e industria turistico. Nunca antes 
ningun gobiemo a yega di pone tanto 
atencion ariba turismo; nunca antes 
ningun gobierno a stimula nos hendenan 
con pa trata y sigui trata turista y nunca 
antes un gobiemo a motiva empleado- 
nan cu ta traha directamente cu turismo 
y nos pueblo pa cu turista. E gobierno 
actual si a mira e necesidad aki, pa duna 
nos conocimento pa turismo. Tambe 
gobiemo na aña 1976 a zorg pa Amba 
haya tur clase di propaganda den ex- 
terior. 

Transporte publico 

Actualmente nos gobierno ta studian- 
do un rapport pa mehora e transporte 
publico na Amba. Nunca antes nos go- 
bemantenan a preocupa nan mes cu 
esaki. Ta lastima pa menciona cu e 
transporte publico for di San Nicolas ta 
pesimo. Net e districto na unda antes 
tabata tin mas diputado den Bestuurs- 
collegenan anterior y net nan nunca a 
percura pa drecha e situacion di trans- 
porte pa nan districto. Nos gobierno 
nobo lo percura pa e transporte publico 
ariba e trayecto aki y na otro sitionan 
ariba nos isla wordo mehora. Ademas, 
pa mehora e servtcio di transporte pa 
turista, gobiemo insular na fin di De- 
cember a otorga 26 permisonan nobo di 
taxi treciendo e total na Amba te cu 97. 

(sigui lesa pagina 10) 

PLANTA Dl AWA Y 


ELECTRICIDAD LO BIRA MAS GRANDI 


Mirando e necesidad creciente pa mas 
awa y electricidad pa progreso di e pue- 
blo Arubano, e gobiemo dinamico di 
Aruba a cuminsa tuma pasonan den e di- 
reccion aki inmediatamente despues di a 
tuma over e Bestuurscollege di Aruba na 
Juli 1975. Diputado di W.E.B., Sr. 
Roland Lacle, no a perde tempo y ya pa 
December 1975 e por a anuncia caba cu 
gobiemo di Aruba a firma un contract 
cu e firma Hulandez, Aquanova B.V., pa 
produci awa di bebe. 

E costo total di e proyecto lo ta 25 
miyon florin Hulandes cual ta encera 4 
unidad nobo cu lo produci 4.000 ton pa 
dia cada uno, pues un total di 16.000 pa 
dia. Diez mil ton di esaki lo ta pa reem- 
plaza unidadnan bieuw na W.E.B. cu tin 
casi 20 aña caba ta trahando. E resto di 
6.000 ton ta representa capacidad adi- 
cional y lo aumenta e capacidad total di 
W.E.B. ora e proyecto ta completamen- 
te cla for di 25 mil pa 31 mil ton pa dia. 

Financiamento di e proyecto aki lo 
wordo efectua un parti door di gobierno 
Hulandes y e resto door di gobierno di 
Aruba mes. 

Tambe gobiemo insular a entama un 
otro proyecto pa expande e capacidad 
di W.E.B. pa produci mas electricidad. 
Ora e expansion aki keda cla e capaci- 
dad di W.E.B. pa produci corriente lo 
subi di 114 megawat pa 150 megawat pa 
dia. Ya caba gobiemo a haya oferta di 
un planta di elcctricidad di 36 mega- 
wat for di “Water and Power Authori- 
ty” di Virgin Islands cual oferta gobier- 
no ta studiando actualmente. 

E compania Aquanova cu lo entrega 
e plantanan di awa actualmente ta con- 
struyendo un planta di demostracion na 
W.E.B. ariba nan mes gasto. Esaki lo 
keda cla na luna di Februari y lo pro- 
duci 1.000 ton di awa pa dia y lo wordu 
usa pa demonstracion door di Aquanova 
como e planta aki ta e promer den su 
clase na mundo. Indudablemente, esaki 
lo haci e nomber di Aruba mas famoso 
ya cu Aquanova lo invita tur gobierno- 
nan interesa pa bin observa e planta aki 
na Aruba. 

Na principio di otro aña Aquanova lo 
entrega e promer unidad grandi di 4.000 
ton y despues e otro tres unidadnan 
cada pasa nuebe luna. 

E unidadnan di Aquanova ta repre- 
senta un proceso nobo pa produci awa y 
nan ta hopi eficiente y menos costoso 
pa opera y mantene. Ta hustamente pa e 


motibo aki gobiemo a contrata Aqua- 
nova, pasobra cu e plantanan aki lo ta 
posible den futuro pa mantene e prijs di 
awa abao pa pueblo. 

Awa y electricidad ta necesidadnan 
indespensable pa cualkier comunidad 
modemo y especialmente pa industria. 
Door di aumenta e cantidad disponible 
di e utilidadnan aki den nos comunidad 
gobiemo di Aruba ta habri caminda pa 
mas industrianan nobo establece ariba 
nos isla. 


(cont. di pag. 9) 

60 beca pa estudio 

Un record grandi di 60 beca a wordo 
duna door di nos gobiemo pa hobennan 
di Aruba. Nunca antes asina tanto estu- 
diantenan Arubano a haya asina bon 


oportunidad pa sigui studia. Si den pasa- 
do mas Arubiano a haya oportunidad pa 
sigui studia, sin distincion, awe Aruba 
no tin asina tanto problema pa obtene 
personanan profesional adecuado pa 
hasi cierto trabownan. Nos gobierno ta 
aprecia nos hobennan cu ta sacrifica y ta 
haci tur posible pa bin traha despues di 
a gradua, pa futuro di nos isla. 

Acuerdo cu Sena di Colombia 
Gobiemo a firma un acuerdo cu e or- 
ganisacion educativo “SENA” di Colom- 
bia, pa duna mas posibilidad pa nos 
estudiantenan sigui studia na Colombia, 
un pais mucho mas serca di nos isla, pa 
studia den p.e. agricultura, pesca, hote- 
leria, artesania, etc. Hopi estudiantenan 
a acepta e proposito aki cu gran aprecio. 

(sigui lesa ariba pag. 11) 


E prome unidad pa renoba nos planta di aua na ll.E.B. di Aruba a yega. 

Aeropucrto 

Gobiemo insular a nombra Sr. Gerald 
King di Naciones Unidas corao consehe- 
ro technico y gerente di aeropuerto pa 
mehora e servicio na aeropuerto y pa 
had aeropuerto un empresa. Esaki a 
bira realidad dia 1 di januari 1977. 
Tambe, mirando e aumento di turista- 
nan cu ta bishita nos isla, gobiemo tin 
plannan avansa pa laga amplia y expan- 
de e edificio di nos aeropuerto. Un otro 
proyecto na aeropuerto cu lo wordo ini- 
cia e aña aki ta un edificio di ALM di 
2.6 miyon florin pa catering of entrega 
di cuminda pa avionnan. Esaki lo crea 
oportunidadnan nobo pa empleo. 

Careteranan 

Loke den pasado e gobiemonan ante- 
rior no a percura pe y a laga nan bai den 
un situacion deplorable, e gobiemo no- 
bo aki ta percurando pa renoba y con- 
stmi careteranan nobo aki na Aruba. 
Na maart anja pasá gobiemo a anuncia 
un masterplan di careteranan cu lo bai 
costa Fls.27.589.000 pa cual ayudo fi- 
nanciero a ser pidi for di Hulanda. Un 
di e careteranan principal cu ta biniendo 
cla ta, e caretera Kibaima-Tanki Leen- 
dert, un caretera principal aki na Aruba 
cu for di basta tempo caba mester wor- 
do reconstrui. Amba ta un lugar turisti- 
co conoci mundialmente y mester di su 
careteranan representable. Renobacion 
y constmccion di mas careteranan ta si- 
gui, incluyendo esunnan di Santa Cmz/ 
Oranjestad y Paradera/Oranjestad. 



Nos edificio di aeropuerto. 



Diferente careteranan aki na Aruba ta worde renoba y construi. Un bista 
di Kibaima Tanki Flip den construccion. 

Mudcat a yega Aruba, Gobierno 
insular a encarga un mudcat pa 
coba diferente lugarnan aki na 
Aruba, cuminsando cu e saliña na 
Malmok. 


Comienso di construccion di un 
tanki di awa na Jaburibari, pa me- 
hora e. servicio di awa pa e bario- 
nan, Jaburibari, 1‘apaya, Calabas y 
un parli di Caradera. 


Aruba a wordo embeyese cu e 
prome J'iienle luminosa, ariba e 
rolonde dilnnti Cas di Cultura. 





















